جب ہووخشترہ اپنے باپ کا جانشین ( جو ظاہرا کمسن تھا ) ہوا تو اس نے مجبور ہوکر سکاھا سے صلح تو کرلی مگر بعد میں اس نے سکاھا بادشاہ اوراس کے افسروں اور عہدے داروں کو تہ تیغ کرڈالا اوران کی حکومت کا خاتمہ کرڈالا ( 6 2 5 ) ہووخشترہ کا شمار ماد حکومت کے بانی کے طور پرہوتا ہے ، اس نے فوج کو باقاعدہ منظم کیا ، فوج میں پیادوں اورسواروں کے نظام کو تشکیل دیا اور سکاھا فوج کی باقی ماندہ سپاہ کو اپنی فوج میں داخل کر لیا اورجب ماد پارس ، مانای کے قیام قبایل نے اس کی اطاعت قبول کرلی تب اس نے آشورحکومت کی داخلی وخارجی مصیبتون سے فایدہ اٹھاتے ہوئے خود کو اس عظیم سلطنت پر حملہ کے لیے تیار کیا ہووخشترہ نے اپنے ہم پیمان بنوپولسر ( بادشاہ بابل ) کے ساتھ چند ناکام حملوں کے بعد سر انجام نینوا کو اپنے محاصرہ میں لے لیا اوراس پرقبضہ کرنے کے بعد اس کوغارت اورویران کر دیا .
Entity: ماد — Type: /ethnicity